Vance meme oversvømmer sociale medier

Et nyt meme-fænomen har indtaget sociale medier med storm, og hovedpersonen er ingen ringere end USA’s vicepræsident JD Vance. Internettet har besluttet sig for at have en fest med hans ansigt, der lige nu dominerer platforme som X (det tidligere Twitter), TikTok og Instagram.

Det hele startede faktisk med et politisk twist. Mike Collins, et republikansk kongresmedlem fra Georgia, delte et ekstremt flatterende, “Ken-agtigt” portræt af Vance. Reaktionen var hurtig og ubarmhjertig: i stedet for at følge op med flere flotte billeder begyndte folk at lave vicepræsidenten om til en nuttet, babyagtig karikatur med kæmpestore kinder og masser af slik.

babe wake up, a sitting congressman just yassified jd vance https://t.co/LXkCtWOvxV pic.twitter.com/ppguflKp9G
— Kat Abughazaleh (@KatAbughazaleh) October 2, 2024

Men det var først efter det famøse møde med Ukraines præsident Volodymyr Zelensky – hvor vicepræsidenten insisterede på, at Zelensky skulle sige “tak” til USA – at memesene for alvor gik viralt. Pludselig eksploderede tidslinjerne med billeder, hvor Vances citat blev gengivet med babysprog og suppleret af absurde, barnlige billeder af vicepræsidenten.

https://twitter.com/themisterfrog/status/1895669466786402519?s=61

Memesene udviklede sig lynhurtigt til en slags kreativ udfordring, hvor brugere konstant forsøgte at overgå hinanden i mærkelige, surrealistiske og groteske versioner af vicepræsidentens ansigt – alt fra avancerede 3D-rotationer til vilde filtereksperimenter.

En overraskende udvikling er, at meme-fænomenet har overskredet politiske grænser. Selvom det startede som en satirisk kommentar mod Vance, blev memesene hurtigt også populære hos hans egne støtter, der så dem som en slags kærlig hyldest.

Scientists at Stanford University have released news images of what Jesus may have looked like based on electron microscope scans of the Shroud of Turin. pic.twitter.com/fNDBux9TGR
— Prison Mitch (@Prisonmitch) March 7, 2025

Den nyeste trend er at placere hans ansigt i kendte filmklip og ikoniske memes. Han er dukket op som alt fra Oompa-Loompa i “Charlie og chokoladefabrikken” til hovedrollen i skøre multiverse-versioner som “Everything Everywhere All at Once”. En bruger gik endda så langt som til at poste en simpel cirkel – selve essensen af et JD Vance-meme.

Folk begyndte naturligvis at spekulere på, om Vance selv kendte til de mange memes, hvilket blev bekræftet af den amerikanske marineinfanterist Julio Rosas. Ifølge ham syntes vicepræsidenten, at memesene var sjove – så sjove, at Vance selv deltog med sit eget meme inspireret af filmen “Once Upon A Time In Hollywood.”

Fixed it for you! https://t.co/DQo64JTK6q pic.twitter.com/clI0VqwjJH
— evan loves worf (@esjesjesj) March 8, 2025

Selvom nogen allerede har erklæret meme-trenden for “død”, fortsætter internettet ufortrødent med at oversvømme feeds med nye, vilde versioner af vicepræsidenten – og det lader ikke til at stoppe foreløbig.

Vance meme oversvømmer sociale medier